Kichwa: iPhone X: Matukio 10 makuu katika mwongo mmoja wa iPhone\nKwa kuzingatia jina la hapo juu la makala ya kuwaziwa, fikiria makala.\n
Watu hawakuruhusiwa kuigusa hata kidogo simu ya kwanza ya iPhone ilipozinduliwa

Miongoni mwa mengine, muundo wa simu zenyewe unatarajiwa kubadilika, zitakuwa na uwezo wa kumtambua mtu kwa kuchunguza uso wake na pia kutakuwa na mabadiliko mengine kuongeza mtazamo wa uhalisia kwenye simu zenyewe.

Wachanganuzi kadha wamedokeza kwamba huenda bei ya simu hizo ikapanda zaidi.

Katika ulimwengu ambao simu za smartphone zimekuwa kama sehemu ya binadamu, ni rahisi kusahau jinsi simu za iPhone zilipozinduliwa na Steve Jobs mwongo mmoja zilivyowashangaza wengi na jinsi mjadala mkali ulivyozuka kuhusu iwapo zingebadilisha teknolojia mbalimbali za simu.

Kuadhimisha miaka 10 ya iPhone, tumechagua matukio makuu 10 katika kipindi hicho ambayo yalibadilisha sana mambo.

1. 2004: Kuzaliwa kwa Project Purple

Muundo huu - ambao ulipewa jina Purple - uliundwa na wabunifu wa Apple Agosti 2005

Baada ya kufanikiwa kwa iMac na baadaye iPod, Apple walianza kuunda tabiti kama bidhaa waliyotarajia ingewafanikiwa sana.

Lakini 2004 hivi, mkuu wa zamani wa iOS Scott Forstall anakumbuka akiwana na mazungumzo ya kina na afisa mkuu mtendaji Steve Jobs wakila chakula.

"Sote tulikuwa tunatumia simu ambazo hazikutufurahisha," aliambia mkutano mmoja mapema mwaka huu.

2Tulitazama watu waliokuwa karibu nasi, na karibu kila mtu alikuwa na simu, na kila mtu alionekana kutofurahishwa na simu hizo.

"Na Steve akasema, 'Unafikiri kama tunaweza kubadilisha majaribio hayo tunafanya ya tabiti na kifaa cha kudhibitiwa kwa kugusa kwa vidole na badala yake tuunde kifaa kidogo kinachoweza kutoshea kwenye mfuko wako?'"

Hili liliwafanya wahandishi kuunda programu tumishi ya kuhifadhi nambari za simu ambayo ilitumia nafasi ndogo tu kwenye kona ya skrini.

"Punde tu [Steve Jobs] alipoona muundo huo, alijua tumefika," Bw Forstall anasema. "Hakukuwa na shaka. Hivi ndivyo simu zilifaa kuwa."

Kama nyaraka zilizowasilishwa kortini baadaye zilivyofichua, kufikia Agosti 2005 wahandisi wa Apple walikuwa wamepiga hatua sana katika kukuza dhana ya simu hizo -...